[bookmark: _Hlk83795821]KISKŐRÖS VÁROS KÉPVISELŐ-TESTÜLETE
4-6/2026. sz. Képv. test. ülés

J E G Y Z Ő K Ö N Y V

Készült:	Kiskőrös Város Képviselő-testülete 2025. június 17-én (szerda) 14:00 órai kezdettel megtartott üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

[bookmark: _Hlk201914116]Jelen vannak:	Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (12 fő)

dr. Turán Csaba			jegyző
	Lucza Alexandra			jegyzőkönyvvezető


Meghívottként részt vett:	Dulai János, a Kiskőrösi Labdarúgó Klub elnöke, Lengyel Tibor Kőrösszolg Kft. sport divízió vezető, Szabó István a Kőrösszolg Kft. ügyvezetője, Ballán Attila az Eatrend Kft. üzletfejlesztési képviselője, Csatlós Erzsébet a Kiskőrösi Óvodák igazgatója, dr. Filus Erika a Petőfi Szülőház és Emlékmúzeum igazgatója, Sipiczki Hajnalka az Egészségügyi, Gyermekjóléti és Szociális Intézmény igazgatója, 

dr. Nagy Gabriella, Aszódiné Nedró Éva, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. 

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

· Az Önkormányzat a TOP-PLUSZ-2.1.1-21 Rónaszéki Fürdő energetikai korszerűsítése, a generáltervezői feladatok teljeskörű ellátása tárgyában bruttó 24.851.220,- Ft értékben kötött szerződést az Arker’s Építésziroda Kft.-vel.


Ezt követően a polgármester ismertette a napirendi javaslatot, melynek keretében kezdeményezte, hogy
08. napirendi pontként sürgősséggel kerüljön felvételre „KISKŐRÖS VÁROS TELEPÜLÉSRENDEZÉSI ESZKÖZEI (TELEPÜLÉSSZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE EGYSZERŰSÍTETT ELJÁRÁS KERETÉBEN” tárgyú előterjesztés, valamint 09. napirendi pontként felvett előterjesztés tárgya „KISKŐRÖS IDEGENFORGALMÁÉRT ÉS VERSENYKÉPESSÉGÉÉRT EGYESÜLET NÉVHASZNÁLAT IRÁNTI KÉRELME” tárgyra módosul.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 12 „igen” szavazattal az alábbi napirendet fogadta el:

N A P I R E N D:
1. TÁJÉKOZTATÓ A KÖZÉTKEZTETÉSI FELADATOK ELLÁTÁSÁRÓL

Tájékoztatót tartja: Eatrend Kft. képviselője

2. TÁJÉKOZTATÓ A KISKŐRÖSI LABDARÚGÓ KLUB TEVÉKENYSÉGÉRŐL

Tájékoztatót tartja: Kiskőrösi Labdarúgó Klub elnöke

3. TÁJÉKOZTATÓ A KŐRÖSSZOLG. KFT. 2025. ÉVI SPORTFELADATAINAK ELLÁTÁSÁRÓL

Tájékoztatót tartja: Kőrösszolg Kft. ügyvezetője

4. BESZÁMOLÓ A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁS TEVÉKENYSÉGÉRŐL

Előterjesztő: 	Polgármester
Előadó: 	Városüzemeltetési csoportvezető	

5. A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

Előterjesztő: 	Polgármester
Előadó:	Közigazgatási osztályvezető

6. A 2026/2027-ES ÓVODAI NEVELÉSI ÉVBEN INDÍTHATÓ ÓVODAI CSOPORTOK SZÁMÁNAK MEGHATÁROZÁSA

Előterjesztő: 	Polgármester
Előadó: 	Intézményirányítási menedzser

7. KISKŐRÖS VÁROS TELEPÜLÉSRENDEZÉSI ESZKÖZEINEK MÓDOSÍTÁSÁHOZ KAPCSOLÓDÓ KÖRNYEZETI ÉRTÉKELÉS LEZÁRÁSA

Előterjesztő: 	Polgármester
Előadó: 	Műszaki menedzser

8. KISKŐRÖS VÁROS TELEPÜLÉSRENDEZÉSI ESZKÖZEI (TELEPÜLÉSSZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE EGYSZERŰSÍTETT ELJÁRÁS KERETÉBEN

Előterjesztő: 	Polgármester
Előadó: 	Műszaki menedzser

9. KISKŐRÖS IDEGENFORGALMÁÉRT ÉS VERSENYKÉPESSÉGÉÉRT EGYESÜLET NÉVHASZNÁLAT IRÁNTI KÉRELME

Előterjesztő: 	Polgármester
Előadó: 	Önkormányzati asszisztens

10. A 87/2025. SZ. KÉPVISELŐ-TESTÜLETI HATÁROZAT MÓDOSÍTÁSA

Előterjesztő: 	Polgármester
Előadó: 	Személyzeti és humánerőforrás referens

11. A 18/2026. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

Előterjesztő: 	Polgármester
Előadó: 	Vagyongazdálkodási referens

12. KISKŐRÖS, LUTHER MÁRTON TÉR 1. SZÁM ALATTI INGATLAN MEGHATÁROZOTT HELYISÉGEINEK HASZNÁLATBA ADÁSA AZ ORSZÁGGYŰLÉS HIVATALA RÉSZÉRE 

Előterjesztő: 	Polgármester
Előadó: 	Vagyongazdálkodási referens

13. [bookmark: _Hlk201053213]A KISKŐRÖS, OKOLICSÁNYI UTCA 43. SZÁM ALATTI INGATLAN TULAJDONJOG ÁTRUHÁZÁSA ADÁSVÉTEL ÚTJÁN

Előterjesztő: 	Polgármester
Előadó: 	Vagyongazdálkodási referens

14. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK


_______________________________

ZÁRT ÜLÉS

15. KISKŐRÖS VÁROS SZŐLÉSZETÉÉRT ÉS BORÁSZATÁÉRT” DÍJ ADOMÁNYOZÁSA

Előterjesztő: 	Polgármester
Előadó:	Önkormányzati asszisztens












1. napirend

TÁJÉKOZTATÓ A KÖZÉTKEZTETÉSI FELADATOK ELLÁTÁSÁRÓL
(Írásos tájékoztató a jegyzőkönyvhöz mellékelve.)

A tájékoztatót tartja: Eatrend Kft. képviselője

Domonyi László polgármester köszöntötte az ülésen Ballán Attilát, üzletfejlesztési képviselőt az Eatrend Kft.-től, megköszönte a részletes írásos tájékoztató anyagot.

Dr. Turán Csaba jegyző elmondta, hogy az Eatrend Kft. az írásos anyagban összegyűjtötte a fontosabb információkat, ha bármi kérdés felmerül, akkor a képviselő rendelkezésre áll. 

Domonyi László polgármester elégedett a Kft. működésével, a minőségi követelményeknek maximálisan eleget tesznek, nagyon rugalmasak és segítőkészek. A jövőben a rendelések leadásának tekintetében egy új, online rendszer kerül majd bevezetésre, ennek részleteit még nem tudják pontosan, az érintettek tájékoztatva lesznek.



2. napirend

TÁJÉKOZTATÓ A KISKŐRÖSI LABDARÚGÓ KLUB TEVÉKENYSÉGÉRŐL
(Írásos tájékoztató a jegyzőkönyvhöz mellékelve.)

A tájékoztatót tartja: Kiskőrösi Labdarúgó Klub elnöke

Domonyi László polgármester köszöntötte az ülésen Dulai Jánost, a Kiskőrösi Labdarúgó Klub elnökét, megköszönte az írásos tájékoztatót.

Dulai János, a Kiskőrösi Labdarúgó Klub elnöke nem kívánta szóban kiegészíteni a kiküldött írásos anyagot.

Domonyi László polgármester megköszönte a részletes tájékoztató anyagot, gratulált az elért eredményekhez és további sikeres munkát kívánt.

 

3. napirend

TÁJÉKOZTATÓ A KŐRÖSSZOLG. KFT. 2025. ÉVI SPORTFELADATAINAK ELLÁTÁSÁRÓL
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó:	Intézményüzemeltetési és gondnoksági menedzser

Domonyi László polgármester köszöntötte az ülésen Szabó Istvánt a Kőrösszolg Kft. ügyvezetőjét és Lengyel Tibort sport divízió vezetőt.

Szabó Istvánt a Kőrösszolg Kft. ügyvezetője köszönetet mondott Szűcs Zoltánnak, aki több mint harminc évig dolgozott a város sportjáért és ebben az évben már nem tagja a sportdivíziónak, valamint a sportdivízióban dolgozó összes kollégának köszöni a viszonylag gyorsan átvett feladatok zökkenőmentesen ellátását. Mindig vannak észrevételek, megjegyzések a munkájukra, ezek alapján próbálják javítani az elvégzett feladatokat, próbálnak módosítani az ütemezéseken. Az idei évben szeretnének kiemelten foglalkozni a parlagfű kérdéssel, mivel a korábbi időszakban voltak erre megjegyzések, amiket hol jogosan, hol nem jogosan kaptak. Az lenne a kérésük, ha valaki ilyen jellegű észrevétellel él legyen kedves az irodában jelezni a problémát, azonnali reagálással meg tudják oldani az ilyen jellegű problémákat, nem szükséges a közösségi médiában kampányolni ellenük.

Gmoser István képviselő a városüzemeltetés részéről megköszönte ügyvezető úrnak és Lengyel Tibornak, a sportdivízió vezetőjének a munkáját. Véleménye szerint nagyon jó döntést hozott a testület, amikor létrehozta a sportdivíziót a Kőrörsszolg Kft.-n belül. Az elmúlt egy évben szinte nem is volt lakossági panasz. Nagyon jók a visszajelzések, a gyepfelületek, a parkok karbantartásán kívül rengeteg programot ők szerveznek, a város gyönyörűen fejlődik és nagyon szépen karban is vannak tartva. Megköszönte a munkájukat.

Szedmák Tamás képviselő a Kulturális, Turisztikai és Sport Bizottság elnökeként kiegészítésként elmondta, hogy az elmúlt időszakban sok minden épült a városban, illetve a környéken, ami a mozgáshoz, a szabadidős lehetőségekhez kapcsolódik. Nagyon fontos megemlíteni, hogy valamennyi szomszédos település elérhető kerékpárúton, ez egy nagyon fontos mozgásforma lett, nemcsak a belterületi kerékpárút épült meg, hanem minden szomszédos településre el lehet jutni. Két sportcsarnok is épült az elmúlt évben Kiskőrösön, a Wattay, illetve a Petőfi Sándor Általános Iskola csarnoka, már több hullámban is fejlesztve lett a városi sporttelep, ahol rengeteg focicsapat a kicsiktől a nagyobbakig veszik birtokba ezt a sporttelepet. Megépült egy tanuszoda, a küzdősportok háza, új teniszpályák vannak, streetball pálya, futópálya pumpapálya, illetve a szabadtéri kondipark. Rövidesen befejeződnek a jégcsarnokot érintő munkálatok is, ami nem önkormányzati beruházás, de ettől függetlenül ebben a városban épül és az itteni sportolóknak ad lehetőséget.
Véleménye szerint büszkék lehetnek, hogy egy kevesebb mint tizennégyezer lakosú településen ilyen szerteágazó sport lehetőségek vannak és az ezekhez kapcsolódó létesítmények nem üresen állnak, hanem tele vannak sportolókkal, akár a szabadtéri, akár a zárt infrastruktúrát nézzük. Megköszönte a sportdivízió munkáját, nagyon elégedett velük.

Filus Tibor képviselő fontosnak tartotta elmondani, hogy amióta képviselő azóta ilyen tartalmas és naprakész beszámolót még nem kapott. A korábbi években többször szóvá tette, hogy mindig a régi anyagokból dolgoztak azok megírói és több pontatlanság volt benne, olyan egyesületek szerepeltek, amelyek már nem valósak, nem működők. Most olyan anyagot kaptak, ami aktualizálva lett és naprakész, gratulált az előkészítőknek. Fontosnak tartja kiemelni a tavalyi év fejlesztései közül a sportok házában megvalósult átalakítást, a küzdősportok háza kapott egy légkondícionáló berendezést, sikerült kifesteni az épületet és olyanná alakítani amilyen a mai kor követelményeinek megfelelő.
A sportpályával kapcsolatban elmondta, hogy nagyon jó állapotúak lettek a pályák, jó döntés volt a labdafogó háló kialakítása is
A nyári időszakban a munkatársaknak oda kell figyelni a gyep állapotára is, a szivattyúkat azonnal szerelik, ha probléma merül fel. Fontos megemlíteni, hogy nemcsak a pályák, hanem azok környezete is javult, nincs elhanyagolva, nincs begazosodva. Kérte a munkatársakat, hogy a jövőben így dolgozzanak, figyeljenek oda erre a területre. Véleménye szerint fontos lenne elgondolkodniuk a sportpálya nyitvatartásán, javasolta egy zárható terület kialakítását. 

Domonyi László polgármester az elhangzottakra reagálva elmondta, hogy rövid időn belül a sport telep zárható lesz, meghatározott nyitvatartási renddel fog működni, ezzel megóvva az értékeket.





4. napirend

BESZÁMOLÓ A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁS TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Városüzemeltetési csoportvezető

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a Homokhátsági Regionális Hulladékgazdálkodási Önkormányzati Társulás 2011. évben alakult 82 tagönkormányzat részvételével, fő célnak a homokhátsági regionális hulladékgazdálkodási projekt továbbfejlesztése mellett kötelezték el magukat. Erre a célra uniós és hazai forrásokat vettek igénybe, pályázatokat nyertek és hajtottak végre, a fenntartási időszakok 2016. évben kezdődtek, a fizikai befejezés 2023. év végén történt. Az eszközök és az egyéb vagyontárgyak a társulás tulajdonában vannak, de mivel állami feladattá vált a hulladékgazdálkodás, ezért ezek az eszközök és vagyontárgyak üzemeltetésre kerültek átadásra, amiért a társulás bérleti díjat kap, illetve bérleti díjat fizetnek az üzemeltetők. Az előterjesztés melléklete tartalmazza a 2025. évi beszámolót, a társulás természetesen működik tovább, bár kormányhatározat született a közelmúltban arról, hogy a hulladékgazdálkodási koncesszió felülvizsgálata meg fog történni, a jövőben figyelemmel kísérik tulajdonosként, hogy milyen változások lesznek ebben az üzletágban.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

57/2026. sz. Képv. test. hat.
Beszámoló a Homokhátsági Regionális Hulladékgazdálkodási Önkormányzati Társulás tevékenységéről  

HATÁROZAT

A Képviselő-testület a Homokhátsági Regionális Hulladékgazdálkodási Önkormányzati Társulás 2025. évi működéséről szóló beszámolót elfogadja.

Felelős: 	polgármester
Határidő: 	azonnal






5. napirend

A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Közigazgatási osztályvezető

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy Kiskőrösön az Eatrend Kft. biztosítja a bölcsődei, óvodai, általános iskolai és a középiskolai korosztály számára az óvodai nevelési napokon, valamint az iskolai tanítási napokon a gyermekétkeztetést. Az Eatrend Kft. és Kiskőrös Város Önkormányzata között létrejött koncessziós szerződés alapján az Eatrend Kft. a gyermekétkeztetési egységárak változására tett javaslatot, a Központi Statisztikai Hivatal által közzétett munkahelyi és diákéteztetés tárgyévet megelőző évre vonatkozó fagyasztói árindexében kimutatott 7,5 %-os árváltozás mértékében. Az egységárváltozást adott év szeptember napjától lehet alkalmazni, ennek megfelelően kell módosítani a személyes gondoskodásra nyújtó szociális és gyermekjóléti ellátások térítési díjáról szóló önkormányzati rendeletben rögzített gyermekétkeztetés intézményi térítési díjait.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Domonyi László polgármester elmondta, hogy Kiskőrösön az Önkormányzat havonta átlagosan 837 gyermeknek biztosítja a gyermekétkeztetést. A 837 gyermek közül 442 gyermeknek, az összes étkező 52,8 %-ának  teljesen ingyenesen, 210 gyermek számára, az összes étkező 25 %-ának pedig 50 %-os kedvezménnyel. A 837 gyermek közül csak 185 gyermek, az összes étkező 22,1 %-a nem részesül semmilyen kedvezményben. 2025. évben a gyermekétkeztetés költsége 383 millió forint volt, amelyhez az önkormányzati hozzájárulás 146,1 millió forint volt.  

Filus Tibor képviselő elmondta, hogy nagy feladatot vállal a város anyagilag és ebből is látszik, hogy az önkormányzat nem hagyja magára azokat, akik esetleg hátrányos helyzetűek vagy olyan helyzetben vannak, hogy nem tudják az étkezésüket kifizetni. Ez jelentős tétel az Önkormányzat éves költségvetésében. Az új online ételrendelési rendszer felől érdeklődött.

Domonyi László polgármester elmondta, hogy az online rendszer kialakítása folyamatban van, bővebb információkkal később tudnak szolgálni.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 12 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
10/2026.(...) önkormányzati rendelete
a személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet módosításáról

(1) Kiskőrös Város Önkormányzatának Képviselő-testülete a személyes gondoskodást nyújtó szociális és gyermekjóléti ellátások intézményi térítési díjait jelen rendeletben határozza meg. 


(2) Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13.§ (1) bekezdés 8. és 8a. pontjaiban meghatározott feladatkörében eljárva a következőket rendeli el:

1.§

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet Melléklete helyébe az 1. melléklet lép.

2.§


Ez a rendelet 2026. szeptember 1.-jén lép hatályba.

1. melléklet a 8/2015. (III. 26.) önkormányzati rendelethez
„1. Melléklet
Személyes gondoskodást nyújtó ellátások intézményi térítési díja
	
	A
	B

	1.
	Személyes gondoskodást nyújtó ellátások
	Intézményi térítési díj

	2.
	1-3 éves korosztály (Bölcsőde)
	

	3.
	reggeli
	230,- Ft/fő/nap

	4.
	tízórai
	190,- Ft/fő/nap

	5.
	ebéd
	625,- Ft/fő/nap

	6.
	uzsonna
	190,- Ft/fő/nap

	7.
	Bölcsődei gondozás
	1000,- Ft/fő/nap

	8.
	4-6 éves korosztály (Kiskőrösi Óvodák, Kiskőrösi EGYMI)
	

	9.
	tízórai
	325,- Ft/fő/nap

	10.
	ebéd
	610,- Ft/fő/nap

	11.
	uzsonna
	230,- Ft/fő/nap

	12.
	7-10 éves korosztály (Általános iskola, Kiskőrösi EGYMI)
	

	
	
	
	

	13.
	tízórai
	280,- Ft/fő/nap
	

	14.
	ebéd
	855,- Ft/fő/nap
	

	15.
	uzsonna
	280,- Ft/fő/nap
	

	16.
	11-14 éves korosztály (Általános iskola, Kiskőrösi EGYMI)
	
	

	
	
	
	

	17.
	tízórai
	295,- Ft/fő/nap
	

	18.
	ebéd
	870,- Ft/fő/nap
	

	19.
	uzsonna
	295,- Ft/fő/nap
	

	20.
	15-18 éves korosztály(Kiskőrösi EGYMI)
	
	

	21.
	tízórai
	460,- Ft/fő/nap
	

	22.
	ebéd
	1155,- Ft/fő/nap
	

	23.
	uzsonna
	315,- Ft/fő/nap
	

	24.
	15-18 éves korosztály (Középiskola)
	
	

	25.
	ebéd
	1155,- Ft/fő/nap
	

	26.
	Ápolást, gondozást nyújtó intézmény (Idősek Otthona)
	6500,- Ft/fő/nap
	

	27.
	Gyermekek átmeneti gondozása
	220,- Ft/fő/nap
	

	28.
	
	6500,- Ft/fő/hó
	








6. napirend

A 2026/2027-ES ÓVODAI NEVELÉSI ÉVBEN INDÍTHATÓ ÓVODAI CSOPORTOK SZÁMÁNAK MEGHATÁROZÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Intézményirányítási menedzser

Domonyi László polgármester köszöntötte az ülésen Csatlós Erzsébetet a Kiskőrösi Óvodák igazgatóját, az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy nemzeti köznevelésről szóló törvény szabályozza, hogy a fenntartó határozza meg az adott nevelési évben indítható óvodai csoportok számát. A Kiskőrösi Óvodák fenntartója Kiskőrös Város Önkormányzata, Csatlós Erzsébet intézményvezető asszony benyújtotta az erre vonatkozó javaslatát, ő már látja a beiratkozási tendenciákat és a kiskőrösi óvodákban a 2026/2027-es óvodai nevelési évre 16 csoport indítását javasolta.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Csatlós Erzsébet a Kiskőrösi Óvodák igazgatója megköszönte az újonnan beiratkozó családok bizalmát, hogy őket választották, valamint köszönetet mondott a városvezetésnek, hogy minőségi munkát tudnak végezni a Kiskőrösi Óvodákban.

[bookmark: _Hlk199417891]Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

58/2026. sz. Képv. test. hat.
A 2026/2027-os nevelési évben indítható óvodai csoportok számának meghatározása 

HATÁROZAT

A Képviselő-testület a nemzeti köznevelésről szóló 2011. évi CXC. törvény 83. § (2) bekezdés d) pontja alapján a Kiskőrösi Óvodák székhelyén és tagintézményeiben (Kőrisfa Óvoda, Batthyány Óvoda, Erdőtelki Óvoda, Szűcsi Óvoda) a 2026/2027-es óvodai nevelési évben 16 óvodai csoport indítását határozza meg.

Határidő: 	azonnal
Felelős: 	polgármester


7. napirend

KISKŐRÖS VÁROS TELEPÜLÉSRENDEZÉSI ESZKÖZEINEK MÓDOSÍTÁSÁHOZ KAPCSOLÓDÓ KÖRNYEZETI ÉRTÉKELÉS LEZÁRÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Műszaki menedzser

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a márciusi testületi ülésen elfogadott döntésével a képviselő-testület egy településrendezési terv módosítási eljárást indított egy ingatlan vonatkozásában, ami helyileg a soltvadkerti út mellett található. A tulajdonos kezdeményezte, aki egy napelemparkot építtet és a használatbavételi engedélyt csak úgy tudja megkapni, hogy a beépítésre nem szánt napelempark területre kerül átsorolásra a helyi rendezési tervben, építési szabályzatban. Az eljárás ezen részében a környezeti értékelés szükségességéről kellett nyilatkoztatni az illetékes hatóságokat. A hatóságok megküldték nyilatkozatukat, egyik hatóság sem kéri a környezeti értékelés lefolytatását, de az eljárási szabályok értelmében a képviselő-testületnek le kell zárnia ezt az eljárási szakaszt és ezt követően folytatódhat tovább az eljárás.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal (1 fő képviselő nem szavazott) az alábbi határozatot hozta:

59/2026. sz. Képv. test. hat.
Kiskőrös város településrendezési eszközeinek módosításához kapcsolódó környezeti értékelés lezárása 

HATÁROZAT

A Képviselő-testület
1) a határozat 1. számú mellékletét képező, a 0311/189 hrsz.-ú ingatlanra vonatkozó, egyszerűsített eljárásban történő módosítás tárgyában a környezeti értékelési eljárást lezárja.
2) felkéri a polgármestert, hogy gondoskodjon arról, hogy a határozat 1. számú mellékletét képező, a környezeti vizsgálat szükségességét összegző vélemények beépítésre kerüljenek a megalapozó vizsgálatba és alátámasztó javaslatba.
3) felhatalmazza a polgármestert a szükséges jognyilatkozatok megtételére és aláírására.

Felelős:  	polgármester
Határidő:  	azonnal
Melléklet az 59/2026. sz. képv. test. határozathoz

KISKŐRÖS VÁROS
TELEPÜLÉSRENDEZÉSI ESZKÖZÖK MÓDOSÍTÁSA EGYSZERŰSÍTETT ELJÁRÁSBAN
KÖRNYEZETI VIZSGÁLAT SZÜKSÉGESSÉGÉHEZ ÉRKEZETT VÉLEMÉNYEK (megépült napelempark)
(2026. április 28. – május 20.)
	[bookmark: _Hlk122360884]ÁLLAMIGAZGATÁSI SZERVEK
	VÁLASZADÁS
	KÖRNYEZETI VIZSGÁLATOT SZÜKSÉGESNEK TARTJA
	MEGJEGYZÉS
	

	1
	Bács-Kiskun Vármegyei Kormányhivatal Állami Főépítészi Iroda
	2026.05.18.
	X
	NEM
	Felhívja a figyelmet a Méptv. 7. § (2) bek: különleges beépítésre nem szánt terület kijelölésével kapcsolatos szabályokról.
	

	2
	Bács-Kiskun Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály
	2026.05.08.
	X 
	NEM
	
	

	3
	Kiskunsági Nemzeti Park Igazgatóság
	2026.05.26.
	X
	NEM
	
	

	4
	Bács-Kiskun Vármegyei Kormányhivatal Népegészségügyi Főosztály Közegészségügyi Osztály
	2026.05.07.
	X
	NEM
	
	

	5
	BKVK Tűzvédelmi, Iparbiztonsági és Vízügyi Hatósági Főosztály Vízügyi és Vízvédelmi Osztály
	2026.05.12.
	X
	NEM
	
	

	6
	Bács-Kiskun Vármegyei Kormányhivatal Agrárügyi Főosztály
Növény- és Talajvédelmi Osztály
	2026.05.19.
	X
	NEM
	
	

	7
	Bács-Kiskun Vármegyei Kormányhivatal Agrárügyi Főosztály Erdészeti Osztály
	2026.05.05.
	X
	NEM
	
	

	8
	Bács-Kiskun Vármegyei Katasztrófavédelmi Igazgatóság Igazgatóhelyettesi Szervezet
	2026.05.18.
	X
	NEM
	
	

	9
	Bács-Kiskun Megyei Kormányhivatal Földhivatali Főosztály
	2026.05.20.
	X
	NEM
	
	

	10
	Budapest Főváros Kormányhivatala
Építésügyi és Örökségvédelmi Főosztály Örökségvédelmi Osztály
	2026.05.14.
	X
	NEM
	Az örökségvédelmi nyilvántartás adatai alapján örökségvédelmi érdeket nem sért. További hatósági eljárások során a vármegyei örökségvédelmi hatóság állásfoglalását ki kell kérni.
	

	11
	Város jegyzője
	
	-
	-
	
	

	12
	Budapest Főváros Kormányhivatala Népegészségügyi Főosztály
	2026.05.17.
	X
	-
	természetes gyógytényező érintettség nem áll fenn, ezért véleményezési lehetőséggel nem rendelkezik.
	

	13
	Nemzeti Népegészségügyi Központ
	2026.05.06.
	X
	NEM
	
	















8. napirend

KISKŐRÖS VÁROS TELEPÜLÉSRENDEZÉSI ESZKÖZEI (TELEPÜLÉSSZERKEZETI TERV, SZABÁLYOZÁSI TERV, HELYI ÉPÍTÉSI SZABÁLYZAT) MÓDOSÍTÁSÁNAK ELŐKÉSZÍTÉSE EGYSZERŰSÍTETT ELJÁRÁS KERETÉBEN
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Műszaki menedzser 

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy ez egy rendezési terv módosítási eljárás megindítása, a témakör hasonló az előző eljáráshoz, itt a Garden Termék Kft. négy hrsz-ra vonatkozóan kérte a módosítást, szintén napelemparkok létesültek ezeken a helyrajzi számokon, melyek az izsáki út mellett találhatóak. A végcél szintén az, hogy beépítésre  nem szánt napelempark területbe szükséges átsorolni ezeket a területeket ahhoz, hogy használatbavételi engedélyt kaphassanak ezek a napelemparkok. Az eljárás most indul, a teljes költséget a kérelmező az a Garden Termék Kft. viseli.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

60/2026. sz. Képv. test. hat.
Kiskőrös Város településrendezési eszközei (Településszerkezeti Terv, Szabályozási Terv, Helyi Építési Szabályzat) módosításának előkészítése egyszerűsített eljárás keretében

HATÁROZAT

A Képviselő-testület
1) felkéri a polgármestert, hogy Kiskőrös Város településrendezési eszközeinek (Helyi Építési Szabályzat, Településszerkezeti Terv, Szabályozási Terv) módosítását a Kiskőrös 0158/37, 0158/38, 0158/41 és 0158/42 hrsz.-ú ingatlanokon – mint tervezési területen – megvalósult, 0,5 MW-nál kisebb teljesítményű napelemes kiserőmű tervezési területére vonatkozóan, a 0158/42 hrsz-ú ingatlan kivételével a mezőgazdasági övezetnek különleges, beépítésre nem szánt napelempark övezetbe történő átsorolásával készítse elő, és a szükséges eljárás lefolytatásával kapcsolatos intézkedéseket tegye meg, továbbá a módosítást egyszerűsített eljárás keretében folytassa le.

2) a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendeletben foglaltak alapján - a határozat 1. számú melléklete szerinti – a tárgyi területre vonatkozó településrendezési eszközök módosításához kapcsolódó megalapozó vizsgálat és alátámasztó javaslat tartalmáról szóló főépítészi feljegyzésben a kizárólag releváns munkarészek elkészítésével egyetért.

Felelős:  	polgármester
Határidő:  	azonnal
Melléklet a 60/2026. sz. képv. test. határozathoz

FŐÉPÍTÉSZI FELJEGYZÉS
Kiskőrös Város Önkormányzat Képviselő-testülete részére


[bookmark: _Hlk198201491]Tárgy: 	Településrendezési eszközök (Településszerkezeti terv, HÉSZ, Szabályozási terv) módosítása a Kiskőrös 0158/37, 0158/38, 0158/41 és 0158/42 hrsz-ú ingatlanon - tervezési területen- két helyszínen, egyenként 496 kVA teljesítményű napelemes kiserőmű területére vonatkozóan a megalapozó vizsgálat és alátámasztó javaslat tartalmi követelményeinek meghatározásához

A tervezett módosítás a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Vhr.) szerinti egyszerűsített eljárással történik.

A Vhr. 7. § (7) bekezdés értelmében a megalapozó vizsgálat és az alátámasztó javaslat tartalmát, továbbá az (5) bekezdés szerinti megalapozó vizsgálat, alátámasztó javaslat és településterv módosításához készült telepítési tanulmányterv felhasználhatóságát – ide nem értve a települési környezeti értékelést, valamint a műemlékvédelmi hatástanulmányt – a település önkormányzati főépítésze határozza meg az (1)–(6) bekezdés alapján, a képviselő-testületnek címzett feljegyzésben. 

A tervezési területet érintő tervdokumentáció megalapozó vizsgálatát a Vhr. 1. mellékletének, valamint az alátámasztó javaslatát a Vhr. 2. mellékletének figyelembe-vételével az alábbiak szerint határozom meg:

I. Előzmények (A tervezett módosítás alátámasztásához szükséges mélységben!)
1. Tervi előzmények, érvényes településfejlesztési döntések 
2. Tervezési terület ismertetése, lehatárolása
3. Terv módosításának egyeztetése
II. Megalapozó vizsgálat a tervezési területre vonatkozóan (A tervezett módosítás alátámasztásához szükséges mélységben!)
1. Településrendezési, településszerkezeti vizsgálat
2. Közlekedési vizsgálat
3. Közművesítés, elektronikus hírközlés, csapadékíz-gazdálkodás vizsgálata
4. A táji és természeti adottságok és örökség, jellemző tájkarakter
III. Alátámasztó javaslat a tervezési területre vonatkozóan (A tervezett módosítás alátámasztásához szükséges mélységben!)
1. Változások, a rendezést érintő módosítások bemutatása, összefüggéseik feltárása, szakági javaslatok összefoglalása)
2. Településszerkezeti tervi módosítás javaslata
3. HÉSZ és Szabályozási terv módosítás javaslata
4. A területrendezési követelményekkel való összhang igazolása


A fel nem sorolt alfejezeteket nem szükséges elkészíteni.

A Vhr. 7. § (8) bekezdés alapján a feljegyzésben szereplő tartalom a tervezés során csak a tervezési feladat változása vagy a tervezési terület csökkenése miatt csökkenthető, ugyanakkor a Vhr. 7. § (2) bekezdésben foglalt követelmények teljesülése érdekében, a tervező által a feljegyzés módosítása nélkül kiegészíthető.

Kiskőrös, 2026. június 15.


  		Szabó János sk.	
			   főépítész





9. napirend

KISKŐRÖS IDEGENFORGALMÁÉRT ÉS VERSENYKÉPESSÉGÉÉRT EGYESÜLET NÉVHASZNÁLAT IRÁNTI KÉRELME
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Önkormányzati asszisztens

Domonyi László polgármester elmondta, hogy a kiküldött előterjesztésben módosítás került eszközlésre, mely kiosztásra került a képviselők részére, az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy Tóth Anett, Kiskőrös Idegenforgalmáért és Versenyképességéért Egyesület alapító képviselője kérelmet nyújtott be az Önkormányzathoz, miszerint egyesület létrehozását határozta el. Az egyesület Kiskőrös Idegenforgalmáért és Versenyképességéért Egyesület elnevezést kívánja viselni, mivel szerepel Kiskőrös város elnevezése az egyesület nevében, ezért a képviselő-testület hozzájárulása szükséges ehhez. Az egyesület célja Kiskőrös város turisztikai vonzerejének erősítése, a helyi vállalkozások marketing- és kommunikációs támogatása, a város gazdasági és idegenforgalmi fejlődésének elősegítése, valamint a kulturális, turisztikai, sport- és közösségi rendezvények szervezése. Az egyesület tevékenységével hozzájárul Kiskőrös ismertségének és jó hírnevének növeléséhez, a helyi vállalkozások fejlődésének támogatásához, a turisztikai szolgáltatások népszerűsítéséhez, rendezvények és közösségi programok szervezéséhez, valamint a település gazdasági és közösségi életének erősítéséhez.

Szabó Adrián képviselő Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

A Képviselő-testület 11 „igen” (1 fő képviselő nem szavazott) szavazattal kizárta Szabó Adrián képviselőt a döntéshozatalból. 

[bookmark: _Hlk232759680]Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

61/2026. sz. Képv. test. hat.
Kiskőrös Idegenforgalmáért és Versenyképességéért Egyesület névhasználat iránti kérelme 

HATÁROZAT
A Képviselő-testület 

1. a civil szervezetek bírósági nyilvántartásáról és az ezzel összefüggő eljárási szabályokról szóló 2011 évi CLXXXI. törvény 21. § (4) bekezdésében foglaltakra figyelemmel- hozzájárul ahhoz, hogy a Kiskőrös Idegenforgalmáért és Versenyképességéért Egyesület a város nevét az egyesület nevében szerepeltesse.

2. felhatalmazza a Polgármestert a névhasználattal kapcsolatos szükséges jognyilatkozatok megtételére.

Felelős: 	polgármester
Határidő: 	azonnal


Domonyi László polgármester 20 perc szünetet rendelt el.



10. napirend

A 87/2025. SZ. KÉPVISELŐ-TESTÜLETI HATÁROZAT MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő: 	Polgármester
Előadó: 	Önkormányzati asszisztens 

Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a 87/2025. számú határozatban a Képviselő-testület Gmoser István főállású alpolgármester illetményét állapította meg. 2026. július 1. napjától változik a polgármester illetménye, amely a lakosságszám és a nemzetgazdasági átlagkereset függvényében kerül megállapításra. Ezt jogszabály alapján a jegyző állapítja meg, viszont az alpolgármester illetményét a Képviselő-testületnek kell megállapítania, a polgármester illetményének 70 és 90 %-a közötti összegben. Gmoser István illetménye idáig a minimumon, tehát a megállapítható minimum összegen, a 70 %-on került megállapításra, és a továbbiakban is a polgármester illetményének a 70 %-ban javasolja megállapítani az előterjesztő. Ez 2026. július 1. napjától 1.527.742. forint összeg lenne, valamint a hozzá tartozó költségtérítés pedig 229.161 forint.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Filus Tibor képviselő magasnak találja az alpolgármesteri tisztség költségeit, véleménye szerint egy ekkora összegnek máshol is lenne helye a város vezetésében, bérfeszültséget okoz, városi szinten sincs jó üzenete ennek. Úgy gondolja, hogy társadalmi funkcióban is el lehet látni ezt a feladatot, nem szükséges főállású alpolgármester, ezért nem tudja támogatni a díjemelést.

Gmoser István képviselő Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a döntéshozatalból történő kizárását kérte.

A Képviselő-testület 12 „igen” szavazattal kizárta Gmoser István képviselőt a döntéshozatalból. 

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen”, 1 „nem” szavazattal és 1 „tartózkodás” mellett az alábbi határozatot hozta:

62/2026. sz. Képv. test. hat.
A 87/2025. sz. Képviselő-testületi határozat módosítása

HATÁROZAT

[bookmark: _Hlk184039461][bookmark: _Hlk184039695]A Képviselő-testület a 87/2025. számú határozata 1-2. pontját az alábbiak szerint módosítja:

Az 1-2. pontok helyébe az alábbi szövegrész kerül:

A Képviselő-testület
[bookmark: _Hlk184039712] 
1. Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2026. július 1. napjától havi 1.527.742, -Ft összegben állapítja meg.

A Képviselő-testület

2. megállapítja, hogy Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján, Gmoser István főállású alpolgármester 2026. július 1. napjától illetményének 15 %-ának megfelelő összegben, havi 229.161, - Ft költségtérítésre jogosult.
[bookmark: _Hlk184039753]
Felelős:	polgármester
Határidő:	azonnal

A Képviselő-testület a 87/2025. számú határozata a módosítással egységes szerkezetben:

A Képviselő-testület

1. Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2026. július 1. napjától havi 1.527.742, -Ft összegben állapítja meg.

2. megállapítja, hogy Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján, Gmoser István főállású alpolgármester 2026. július 1. napjától illetményének 15 %-ának megfelelő összegben, havi 229.161, - Ft költségtérítésre jogosult.

Felelős:	polgármester
Határidő:	azonnal





11. napirend

A 18/2026. SZÁMÚ KÉPVISELŐ-TESTÜLETI HATÁROZAT MÓDOSÍTÁSA
 (Írásos előterjesztés a jegyzőkönyvhöz mellékelve.)

Előterjesztő:	Jegyző
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a képviselő-testület a 18/2026. számú határozatával döntött arról, hogy megvásárolja az Imperial Holding Kereskedelmi és Szolgáltató Kft. tulajdonában lévő gyógyfürdő üzletág működtetéséhez szükséges ingatlanrészeket, a medencetér, női- férfi öltözők, raktárhelyiség, orvosi szoba, valamint ennek a tevékenységnek a folytatásához kapcsolódó engedélyeket, vagyoni értékű jogokat, eszközöket, ingóságokat, használati jogokat a megvásárolt gyógyászati célú ingatlanrész társasháztól elkülönített üzemeltetésére. A közüzemi rendszerek szétválasztására figyelemmel indokolt, hogy a kft. tulajdonában lévő gépészeti helyiséget is megvásárolja az önkormányzat, valamint a gépészet leválasztása során szükség lesz egy szivattyúra is, amelyet szintén megvásárol. Az alapszerződés, az üzletág átruházási szerződés így kiegészülne a gépészeti helyiség és a szivattyúnak a megvásárlásával, a szerződéses feltételekről a testület dönt.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kudron Tamás képviselő Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a kizárását kérte.

A Képviselő-testület 12 „igen” szavazattal kizárta Kudron Tamás képviselőt a döntéshozatalból. 

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

63/2026. sz. Képv. test. hat.
A 18/2026. sz. Képviselő-testületi határozat módosítása

HATÁROZAT

A Képviselő-testület

1. egyetért azzal, hogy Kiskőrös Város Önkormányzata megvásárolja az IMPERIÁL-HOLDING Kereskedelmi és Szolgáltató Kft. tulajdonát képező 2725/2/A/78 hrsz-on nyilvántartott, 50 m2 alapterületű, kivett gépészeti helyiség megnevezésű ingatlant és a Grundfos CRI10-4 A-FGJ-A-E-HQQE típusú szivattyút, mint a gyógyászati tevékenység üzletág működtetéséhez szükséges ingatlanrészt és gépet összesen 12.000.000,-Ft vételárért, a határozat 1. számú mellékletét képező üzletág átruházási szerződés I. számú kiegészítésében és a 2. számú mellékletét képező szerződés I. számú kiegészítése szerződéses jogutódlásban foglalt feltételekkel. 
1. felhatalmazza a polgármestert az határozat 1. számú mellékletét képező üzletág átruházási szerződés I. számú kiegészítés és a 2. számú mellékletét képező szerződés I. számú kiegészítése szerződéses jogutódlás aláírására, a kapcsolódó jognyilatkozatok megtételére, az ingatlan tulajdonjogának ingatlan-nyilvántartásban történő átvezetésére.

Felelős:	polgármester
Határidő:	értelemszerűen

A Képviselő-testület „Gyógyfürdő üzletág adásvétele” tárgyú 18/2026. számú határozata a kiegészítéssel egységes szerkezetben:

18/2026. sz. Képv. test. hat.
Gyógyfürdő üzletág adásvétele

HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata megvásárolja az IMPERIÁL-HOLDING Kereskedelmi és Szolgáltató Kft. tulajdonát képező 2725/2/A/78 hrsz-on nyilvántartott, 50 m2 alapterületű, kivett gépészeti helyiség megnevezésű ingatlant és a Grundfos CRI10-4 A-FGJ-A-E-HQQE típusú szivattyút, mint a gyógyászati tevékenység működtetéséhez szükséges ingatlanrészt és gépet összesen 12.000.000,-Ft vételárért, a határozat-tervezet 1. számú mellékletét képező üzletág átruházási szerződés kiegészítésben és a 2. számú mellékletét képező szerződés I. számú kiegészítése szerződéses jogutódlásban foglalt feltételekkel
2. egyetért azzal, hogy Kiskőrös Város Önkormányzata megvásárolja az IMPERIÁL-HOLDING Kereskedelmi és Szolgáltató Kft. gyógyászati tevékenység (gyógymasszázs, gyógytorna, hydroterápia, balneoterápia mint közfinanszírozott, fizioterápia-gyógytorna, gyógytorna, mint nem közfinanszírozott) folytatására engedélyezett üzletágat, a határozat-tervezet mellékletét képező üzletág átruházási szerződésben foglalt feltételekkel és a tevékenység folytatásához szükséges ingó és ingatlanokkal gépészeti, műszaki berendezésekkel, engedélyekkel, használati jogokkal, a 3. és a 4. sz. termálkút Kft. tulajdonát képező tulajdoni részével 300.000.000,- Ft, azaz Háromszázmillió forint vételárért. 
3. felhatalmazza a polgármestert az határozat-tervezet mellékletét képező üzletág átruházási szerződés, annak I. számú kiegészítése és szerződés I. számú kiegészítése szerződéses jogutódlás aláírására, a kapcsolódó jognyilatkozatok megtételére, az ingatlanok tulajdonjogának ingatlan-nyilvántartásban történő átvezetésére.
4. felhatalmazza a polgármestert az egészségügyi szolgáltatás nyújtására jogosító működési engedély átvételének engedélyezése tárgyában a Bács-Kiskun Vármegyei Kormányhivatal Kalocsai Járási Hivatal Járási Népegészségügyi Osztálya, valamint a Nemzeti Egészségbiztosítási Alapkezelő előtti eljárás lefolytatására, a kapcsolódó jognyilatkozatok megtételére.

Felelős:	polgármester
Határidő:	értelemszerűen

Mellékletek a jegyzőkönyvhöz csatolva.


12. napirend

KISKŐRÖS, LUTHER MÁRTON TÉR 1. SZÁM ALATTI INGATLAN MEGHATÁROZOTT HELYISÉGEINEK HASZNÁLATBA ADÁSA AZ ORSZÁGGYŰLÉS HIVATALA RÉSZÉRE
 (Írásos előterjesztés a jegyzőkönyvhöz mellékelve.)

Előterjesztő:	Jegyző
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy az önkormányzat kizárólagos tulajdonát képezi a Luther Márton tér 1. szám alatti ingatlan. A képviselő-testület a 122/2025. számú határozatával a Nemzeti Agrárgazdasági Kamara, a Kiskőrös Város Hegyközség és az Üde-kunság Vidékfejlesztési Egyesület részére történő bérbeadás útján hasznosítja jelenleg is ezt az ingatlant. Az Országgyűlés Hivatala megkereste az önkormányzatot az országgyűlési képviselő úr részére helyiség bérbevétele tárgyában. Az önkormányzat az államháztartási körbe tartozó szervezet részére a Luther tér 1. szám alatti ingatlanban egy 91 négyzetméteres területrészt ajánlott fel bérbevételre. A bérleti szerződést az Országgyűlés Hivatalával, képviselő úrral és az önkormányzattal 2026. július 1. napjával kerül megkötésre. A vagyonrendelet értelmében az egy évet meghaladó használati hasznosítási jog átengedéséről a képviselő-testület dönt.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot hozta:

64/2026. sz. Képv. test. hat.
Kiskőrös, Luther Márton tér 1. szám alatti ingatlan meghatározott Helyiségeinek használatba adása az Országgyűlési Hivatala részére

HATÁROZAT
A Képviselő-testület

1. egyetért azzal, hogy Kiskőrös Város Önkormányzata, az Országgyűlés Hivatala és Judák Zsolt országgyűlési képviselő részére bérbeadás útján hasznosítsa az Önkormányzat kizárólagos tulajdonát képező, Kiskőrös 2677/2 hrsz-on nyilvántartott, kivett irodaház rendeltetésű ingatlanban 17,33 m2, 22,48 m2, 15,82 m2 irodahelyiségek, 13,9 m2 teakonyha tároló, 14,63 m2 közlekedő és 6,5 m2 szociális blokk (összesen: 91 m2) nagyságú helyiségek használatát, meghatározott, 2026. július 01. napjától kezdődően a képviselői megbízatás időtartamára, a határozat mellékletét képező bérleti szerződésben foglalt feltételekkel.
2. felhatalmazza a polgármestert a határozat mellékletét képező bérleti szerződés és mellékletei aláírására.

Felelős:	polgármester
Határidő: 	2026. június 30.

Melléklet a jegyzőkönyvhöz csatolva.



13. napirend

A KISKŐRÖS, OKOLICSÁNYI UTCA 43. SZÁM ALATTI INGATLAN TULAJDONJOG ÁTRUHÁZÁSA ADÁSVÉTEL ÚTJÁN
 (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a képviselő-testület a 38/2026 számú határozatával az Okolicsányi út 43. szám alatti ingatlant értékesítésre jelölte ki. A versenytárgyalás induló ára 26.000.600 forint volt. A versenytárgyalásra egy érvényes ajánlat érkezett a Faragó Építő és Kereskedelmi Szolgáltató Kft.-től. Az államot elővásárlási jog illeti meg. Az adásvételi szerződés az állami elővásárlási jogról történő lemondó nyilatkozat megérkezését követően köthető meg. 

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Ba Edit, az Ügyrendi és Összeférhetetlenségi Bizottság elnöke, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 12 „igen” szavazattal az alábbi határozatot alkotta:

65/2026. sz. Képv. test. hat.
A Kiskőrös, Okolicsányi utca 43. szám alatti ingatlan tulajdonjog átruházása adásvétel útján 

HATÁROZAT

A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 3365 hrsz-on nyilvántartott 1014 m2 alapterületű, kivett lakóház, udvar rendeltetésű, természetben Okolicsányi u. 43. szám alatti ingatlan tulajdonjogának határozat mellékletét képező adásvételi szerződés szerinti átruházásával a Faragó Építő Kereskedelmi és Szolgáltató Kft. részére bruttó 26.600.000,-Ft összegben.
2. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

Felelős:	polgármester
Határidő:	azonnal

Melléklet a jegyzőkönyvhöz csatolva.





14. napirend

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

Domonyi László polgármester tájékoztatta a lakosságot, hogy 2026. június 8. napján oklevéllel köszöntötték azokat a nyugdíjba vonuló pedagógusokat és pedagógia munkát segítő munkatársakat, akik évtizedeken át elkötelezetten dolgoztak a gyermekek fejlődéséért. Kiskőrösért Emléklapot vehetett át Kiskőrös Város Önkormányzata Kulturális, Turisztikai és Sport Bizottságától Budavári Ildikó a Kiskőrösi Óvodák óvodapedagógus, Nemes Jánosné Kiskőrösi Óvodák óvodai dajka, valamint Kis-Tóth Zsuzsanna Kiskőrösi Evangélikus Középiskola Petőfi Sándor Általános Iskolája óvodai dajka.

Domonyi László polgármester tájékoztatta a lakosságot, hogy 2026. június 12. napján megrendezésre került a Mozgás éjszakája az Aktív Magyarország támogatásával. A rendezvény nagy sikert aratott, köszönet a részt vevőknek, szervezőknek.

A polgármester elmondta, hogy 2026. június 20-án 16:00 órától Múzeumok éjszakája kerül megrendezésre a Petőfi Szülőházban és az Úttörténeti Múzeumban, hosszabbított nyitvatartással és színes programokkal. Mindenkit szeretettel várnak.

A továbbiakban felhívta a figyelmet, hogy 2026. június 21. napján 15:00 órától koszorúzással és kerekasztal beszélgetéssel egybekötött megemlékezés lesz a Holokauszt áldozatai tiszteletére a kiskőrösi zsinagóga előtti téren. Köszöntőt mond Gmoser István alpolgármester és Judák Zsolt országgyűlési képviselő.

A polgármester tájékoztatásul elmondta, hogy 2026. június 26. napján 17:00 órakor Gmoser Györgyné „Ha a fák beszélni tudnának” című, Kiskőrösről és környékéről szóló könyvének bemutatója kerül megrendezésre a Petőfi Sándor Művelődési Központban. A könyvbemutatót követően megnyílik a Nyanyicska konyhája, ahol vendégváró falatokkal kedveskednek. A könyv a helyszínen megvásárolható. Minden érdeklődőt szeretettel várnak!

Domonyi László polgármester fontosnak tartotta elmondani, hogy a héten lecsapott Baja környékére egy szupercella a klímaváltozás következményeként. Erős vihar volt, ami erős jégkárral és óriási mennyiségű esővel jelentkezett. Bármikor, bárhol kialakulhatnak ilyen szupercellák ebben az időjárási környezetben. Úgy gondolja, hogy erre valamilyen szinten fel lehet készülni és kell is. Ez az egyik olyan kérdés, ami már régóta képviselő-testület előtt van és folyamatosan építik a csapadékelvezető rendszerüket és készülnek egy ilyen hihetetlenül nagy szupercella megjelenésére, ami óriási károkat tud okozni a településen. Aktív munka folyik a város alatt, a tavalyi évben elkezdték a Sáhor-csatorna szisztematikus kitakarítását és eljutottak a Bajcsy-Zsilinszky útig. Az idei évben a túloldalról kezdődtek a munkálatok, a Krimpen parknál, ahol kijön a nyitott árok. Jelenleg a Rákóczi út alatt tartanak, ahol egy olyan elzáródást találtak a tisztítók, hogy meg kell nyitni felülről ezen a helyen a Sáhor-csatornát és csak így fogják tudni a takarítását elvégezni. Fel kell arra készülni, hogy a meglévő nyitott csapadékelvezető árkokat, ahol betúrták ki fogják ásni vagy ásatni és ezeknek a jelentősége rendkívüli módon fontos lesz. A Sáhor-csatorna egy elvezető rendszer, Kiskőrös legnagyobb gyűjtőcsatornája, ennek tisztának kell lenni, a pénzügyi kereteiknek megfelelő ütemben folyamatos ennek a takarítása. 
A szupercella óriási jégkárokat is okozott, tájékoztatta a Kiskőrösieket, hogy a jégelhárító rendszerük működik. Elmondta, hogy a jégelhárító rendszer nem befolyásolja az esőt, a jégelhárító rendszer működése nem arról szól, hogy elhajtják a felhőket, hanem hogy olyan ezüst jodidot bocsátanak fel az esőfelhőbe, ami az eleve keletkezett jeget leoldja, vagy nem engedi összeállni a vizet, mert a fogyáspontot lecsökkenti. A város türelmét, a megértését és a támogatását kéri, hogy az ilyen típusú védelmi rendszerre a város pénzéből hadd költsenek, mert ez mindenki érdeke, hogy ilyen védelmi rendszert működtessenek.

Szedmák Tamás képviselő elmondta, hogy a Kulturális, Turisztikai és Sport Bizottságnak megvannak a maga által koordinált és szervezett eseményei, amelyek általában a május-júniusi időszakban szerveződnek. Ide sorolandó a Nemzeti Összetartozás Napja, a Városi Pedagógus nap, illetve Nagy Imre és mártírtársai újra temetésének az emléknapja. A pedagógusnap az idei évben is megrendezésre került, szeretne  köszönetet mondani Tóth Tibor atyának a szentmiséért, amit minden évben ennek a sajnálatos évfordulónak szentel, illetve a közreműködőknek, akik az Országzászlónál lebonyolított nagyon színvonalas kulturális műsorban részt vettek, illetve mindenkinek, aki eljött erre a megemlékezésre. A tegnapi napon került megrendezésre a buszmegállónál, a Nagy Imre téren kialakított emléktáblánál egy méltó megemlékezés, főhajtással, koszorúzással Nagy Imre és mártírtársai kivégzéséről, illetve szintén megemlékezés a Rákóczi-szobornál, hiszen 1704. nyarán itt állomásozott Rákóczi Ferenc fejedelem egy csapatösszevonás keretében és ilyenkor mindig együtt emlékeznek erre a 2 történelmi eseményre. Köszöni a résztvevőknek, közreműködőknek, illetve technikai lebonyolításban segédkezőknek a munkát.

Filus Tibor képviselő lakossági jelzésre elmondta, hogy a jó idő beálltával elindult néhány házaló a városban és árulják a termékeiket és bemennek a lakásokba. Különösen az idősek vannak veszélyben, a komolyabb értékeiket is elvihetik a házból anélkül, hogy bárki észrevenné. Fel szeretné hívni a figyelmét a lakosoknak, hogy zárják az ajtóikat és a kapuikat és csak olyan személyeket engedjenek be, akit ismernek. A továbbiakban elmondta, hogy érkezett olyan jelzés felé, hogy a tollárusok rendszeresen hangosbemondóval zavarják a kisgyermekes családok nyugalmát. Nem tud erre megoldást, esetleg a rendőrségnek lehet jelezni ezt. Felhívta a figyelmet, hogy veszélyben vannak azok az ingatlanok, ahol esetleg idős hozzátartozó elhunyt és üresen maradt a ház. Feltörik ezeket az ingatlanokat, ezért javasolja, hogy a nagyobb értékű tárgyakat hozzák el onnan. Megköszönte a polgármesternek, hogy jelezte az árkok karbantartását, nagyon fontos, hogy a nagyobb záporesők, illetve a felhőszakadások kapcsán mindenki jelentősen figyeljen oda az árkok karbantartására. A háza előtt nyírja a füvet és ha dugulást tapasztal, vagy esetleg olyan problémát nagyobb felhőszakadás esetén, amit ő maga már nem tud kezelni, azt az önkormányzat felé jelezze. 

Ba Edit képviselő elmondta, hogy neki is jelezték a lakosok, hogy a 8-as számú választókörzet területén mostanában több házaló jellegű árusító jelent meg. Ez főként a piaci napot követő időszakokban volt jellemző. A héten megrendezett, Védd magad nevezetű esemény megszervezését megköszönte Sutus Etelkának a Magyar Vöröskereszt képviselőjének, gyerekek számára tartottak bemutatót. Nagyon szépen köszönik a Mentőszolgálatnak a jelenlétét és a munkáját, illetve a Kiskőrösi Rendőrkapitányságnak a munkáját. Az idei évben július 16. napján kerül megrendezésre a záportározónál a Kiskőrösi Irodalmi Társaság által a Nyári Alkotói Fesztivál, ahova nagyon nagy szeretettel várják a gyerekeket, a felnőtteket, mindenféle kreatív kézműves foglalkozással, illetve természetesen az irodalom jegyében versmondással, szavalással, énekléssel.

Pohankovics András képviselő elmondta, hogy múlt héten Barkóczi László képviselővel Liptószentmiklósra látogattak, a testvérvárosba, erről tartott rövid beszámolót. 

További hozzászólás nem volt, így Domonyi László polgármester tájékoztatta a megjelenteket, hogy a következő napirendi pontot a 2011. évi CLXXXIX. törvény 46. § (2) bekezdése alapján zárt ülésen kell tárgyalni, ezért a nyilvános ülést 16.10 órakor bezárta.



Kmf.

Domonyi László		dr. Turán Csaba
polgármester		       jegyző

